С оглед на продължаващите дейности, свързани с балистични ракети, извършвани от КНДР в нарушение и при явно незачитане на съответните резолюции на СС на ООН, осем лица и четири образувания следва да бъдат включени в списъците на физическите и юридическите лица, образуванията и органите, на които са наложени ограничителни мерки, съдържащи се в приложения XV и XVI към Регламент (ЕС) 2017/1509.
 (7)
 Поради това приложения XV и XVI към Регламент (ЕС) 2017/1509 следва да бъдат съответно изменени,
 ПРИЕ НАСТОЯЩИЯ РЕГЛАМЕНТ:
 Член 1
 Приложения XV и XVI към Регламент (ЕС) 2017/1509 се изменят в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 април 2022 година.
 За Съвета
 Председател
 J.-Y. LE DRIAN
 (1) ОВ L 224, 31.8.2017 г., стр. 1.
 ПРИЛОЖЕНИЕ
 Приложения XV и XVI към Регламент (ЕС) 2017/1509 се изменят, както следва:
 1)
 В приложение ХV, под заглавие „Списък на лицата, образуванията и органите, посочени в член 34, параграфи 1 и 3“, буква а) „Физически лица, посочени в съответствие с член 34, параграф 4, буква а)“ се добавят следните вписвания:
 Име
 Друго име
 Идентификационни данни
 Дата на посочване
 Основания
 „28.
 KIM Su Gil
 KIM Su-Gil
 Дата на раждане: 1950 г.
 Гражданство: КНДР
 Пол: мъжки
 21.4.2022 г.
 В качеството си на директор на Общото политическо бюро на Корейската народна армия между 2018 и 2021 г. и член на Комисията по държавните въпроси между 2019 и 2021 г. той е отговарял за изпълнението на решенията на Корейската работническа партия, свързани с разработването на ядрени и балистични програми в нарушение на резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) и 2397 (2017) на СС на ООН.
 29.
 JON Il Ho
 JON Il-Ho
 Дата на раждане: 1955 г. или 1956 г.
 Гражданство: КНДР
 Пол: мъжки
 21.4.2022 г.
 В качеството си на „водещ служител в областта на науката за национална отбрана“ той играе важна роля в разработването на програмите на КНДР за оръжия за масово унищожение и отговаря за тяхното разработване. Повишен в генерал-полковник през август 2019 г., носител на Наградата за наука и технологии от 16 февруари, директор на Изследователския институт по автоматизация и директор на университета по технологии Kim Chaek, и заместник-директор на отдел на Централния комитет на Работническата партия, той е участвал в изстрелванията на междуконтиненталните балистични ракети (ICBM) Hwasong-14 на 4 юли 2017 г. и на 28 юли 2017 г., както и в повечето други изстрелвания на ракети през 2017 г., 2019 г. и март 2020 г.
 30.
 JONG Sung Il
 JONG Sung-Il
 Дата на раждане: 20.3.1961 г.
 Паспорт No: 927240105
 Гражданство: КНДР
 Пол: мъжки
 21.4.2022 г.
 В качеството си на „висш служител на партията“ и „водещ служител в областта на науката за национална отбрана“ и идентифициран от държава — членка на ООН, като бивш заместник-директор на отдел „Производство на боеприпаси“ на Централния комитет на